Diari Oficial de la Generalitat Valenciana


Sumari del DOGV 5545, del 29-06-2007 (2007/8232)

RESOLUCIÓ de 20 de juny de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col?laboració entre el Ministeri d'Educació i Ciència i la Generalitat Valenciana per a la millora de les biblioteques escolars.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/8232


Data del document
:   20-06-2007

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * cooperació administrativa
    * administració central
    * biblioteca

RESOLUCIÓ de 20 de juny de 2007, de la Directora General de Relacions amb les Corts i Secretariat del Govern de la Presidència de la Generalitat, per la qual es disposa la publicació del Conveni de col'laboració entre el Ministeri d'Educació i Ciència i la Generalitat Valenciana per a la millora de les biblioteques escolars. [2007/8232]  
Subscrit, després de la tramitació prèvia reglamentària, entre el Ministeri d'Educació i Ciència i la Generalitat Valenciana, el 22 de desembre de 2006, un Conveni de col·laboració per a la millora de les biblioteques escolars, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Conveni, que ha quedat inscrit en el Registre de Convenis amb el número 0838/007, i que figura com a annex d'esta resolució.  
València, 20 de juny de 2007.- La directora general de Relacions amb les Corts i Secretariat del Govern: Angélica Such Ronda.  
CONVENI DE COL·LABORACIÓ ENTRE EL MINISTERI D'EDUCACIÓ I CIÈNCIA I LA GENERALITAT VALENCIANA PER A LA MILLORA DE LES BIBLIOTEQUES ESCOLARS  
Madrid, 22 de desembre de 2006  
REUNITS  
D'una part, la senyora Mercedes Cabrera Calvo-Sotelo, ministra d'Educació i Ciència, nomenada pel Reial Decret 464/2006, de 10 d'abril (BOE núm., 86 d'11 d'abril de 2006), en virtut de la competència que li conferix l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat (BOE de 15 d'abril de 1997).  
D'altra part, el senyor Alejandro Font de Mora Turón, conseller de Cultura, Educació i Esport, en nom i representació del Govern de la Comunitat Valenciana, en virtut de l'acord adoptat pel Consell de la Generalitat, el día 15 de desembre de 2006.  
EXPOSEN  
1r Que l'article 27 de la Constitució Espanyola establix el dret de tots a l'educació i assigna als poders públics l'obligació de garantir este dret. Actualment este dret a l'educació només pot entendre's en el sentit que l'educació que reben els xiquets i jóvens ha d'assolir uns nivells alts de qualitat, independentment de les condicions socials, culturals i econòmiques de la família i de l'entorn.  
2n Que l'Estatut d'Autonomia de la Comunitat Valenciana establix en l'article 53 que correspon a la Comunitat Autònoma la competència de desenvolupament legislatiu i execució de l'ensenyança en tota la seua extensió, nivells i graus, modalitats i especialitats, en l'àmbit de les seues competències, d'acord amb el que disposen l'article 27 de la Constitució i les lleis orgàniques, que, conforme a l'apartat 1 de l'article 81 d'esta, el desenvolupen, i sense perjuí de les facultats que atribuïx a l'Estat l'article 149.1.30a i de l'alta inspecció per al seu compliment i garantia.  
3r Que l'article 9 de la Llei Orgànica 2/2006, de 3 de maig, d'Educació (LOE) establix que l'Estat ha de promure programes de cooperació territorial a fi d'assolir els objectius educatius de caràcter general i reforçar les competències bàsiques, per mitjà de convenis o acords amb les comunitats autònomes.  
4t Que la importància concedida a les biblioteques escolars en la Llei Orgànica d'Educació (LOE) es posa de manifest ja des del títol preliminar, que inclou, dins dels fins de l'educació (art. 2), l'atenció prioritària que els poders públics han de prestar al foment de la lectura i a l'ús de les biblioteques escolars com a factors que afavorisquen la qualitat de l'ensenyança. D'altra banda, l'article 113 de la LOE menciona expressament que les biblioteques escolars han de contribuir a fomentar la lectura i que l'alumne accedisca a la informació i a altres recursos per a l'aprenentatge de les altres àrees i matèries, per tal que puga formar-se així en l'ús crític d'estos. A més a més, assenyala que l'organització de les biblioteques escolars ha de permetre que funcionen com un espai obert a la comunitat educativa dels centres.  
5t Així mateix, l'article 112 d'eixa mateixa llei, en l'apartat 1, assenyala que correspon a les administracions educatives dotar els centres públics dels mitjans materials i humans necessaris per a oferir una educació de qualitat i garantir la igualtat d'oportunitats en l'educació. A més, l'apartat 2 de l'article 113 diu que les administracions educatives han de completar la dotació de les biblioteques dels centres públics de forma progressiva i que per a poder realitzar les dites accions es requerix una aportació suplementària de recursos.  
6t L'11 de novembre de 2005, el Consell de Ministres va aprovar la distribució a les comunitats autònomes d'un primer crèdit de 70.091.538 €, destinat a la millora de les biblioteques escolars dels centres d'Educació Secundària Obligatòria, Batxillerat i Formació Professional. Junt amb el finançament que en paral·lel duguen a terme les diferents administracions educatives, esta aportació permetrà en els pròxims anys l'increment de les dotacions d'estos centres, l'adequació de les seues instal·lacions i dotacions de qualsevol tipus i, en definitiva, la millor atenció educativa d'este recurs imprescindible en tots els centres docents.  
7m El 21 d'abril de 2006, el Consell de Ministres va aprovar, d'acord amb els criteris establits en el si de la Conferència Sectorial d'Educació, la distribució a les comunitats autònomes d'un segon crèdit de 9.000.000 €, destinat a la millora de les biblioteques escolars dels centres d'Educació Primària.  
Conseqüentment, el Ministeri d'Educació i Ciència i el Govern de la Generalitat, amb l'aprovació prèvia de la Comissió Delegada del Govern per a Política Autonòmica, i del Consell de la Generalitat, subscriuen el present conveni conforme a les següents  
CLÀUSULES  
Primera. Objecte del conveni  
Constituïx l'objecte del present conveni l'establiment dels mecanismes de col·laboració necessaris entre el Ministeri d'Educació i Ciència i la conselleria d'Educació, Cultura i Esport de la Generalitat, d'acord amb les especificacions que s'hi contenen, per a recolzar les actuacions de la Comunitat Autònoma en relació amb la millora de les biblioteques escolars als col·legis públics d'Educació Primària  
Segona. Descripció de les actuacions  
Estes actuacions se centren en els aspectes que s'enumeren a continuació:  
- Millora de les dotacions de les biblioteques escolars, actualitzant-les i adequant-les a les ensenyances que s'impartixen al centre i a les edats dels seus alumnes: llibres, revistes, documentació en suport informàtic i recursos de vídeo i àudio.  
- Dotació de biblioteques d'aula.  
- Adquisició de mobiliari i de material informàtic i multimèdia per a adequar els entorns de treball i lectura, els mitjans per a l'emmagatzemament de les col·leccions i els sistemes de busca i accés a la documentació a les necessitats que ha de cobrir la biblioteca escolar.  
- Reforma de les instal·lacions per a adequar-les millor a l'ús de la biblioteca, incloses les adaptacions per a dotar de connexió a Internet.  
- Adaptació de les instal·lacions de manera que puguen ser utilitzades de mode independentment a la resta del centre, fora de l'horari lectiu.  
- Millora de l'atenció de les biblioteques escolars.  
- Programes de formació de professors sobre gestió documental i bibliotecària, i sobre aplicació de la biblioteca escolar al desenvolupament del currículum.  
Tercera. Aportacions econòmiques en l'any 2006  
El gasto derivat del present conveni ascendix a un total d'1.814.314,58 € desglossats de la manera següent:  
- El Ministeri d'Educació i Ciència aportarà la quantitat de 907.157,29 € per al suport de les actuacions de millora de les biblioteques escolars dels col·legis d'Educació Primària, dependents de la Comunitat Valenciana, a càrrec de l'aplicació pressupostària 86.70.335A.529 del vigent pressupost del Ministeri d'Educació i Ciència, corresponent a l'exercici de 2006.  
La Generalitat aportarà, per a la millora de les biblioteques escolars dels centres d'Educació Primària, 907.157,29 €, distribuïts de la forma següent:  
a) Per mitjà del pressupost de l'empresa pública CIEGSA (Construccions i Infraestructures Educatives de la Generalitat Valenciana, creada per decret 122/200, de 25 de juliol, de Govern Valencià) un total de 709.730,55 € distribuïts en dos anualitats:  
- 342.857,95 €, a càrrec de l'anualitat de 2006, per mitjà de l'adquisició de fons bibliogràfics per a l'equipament de 47 col·legis amb el lot fundacional complet.  
- 366.872,60 € a càrrec de l'anualitat de 2007, per mitjà de l'adquisició de fons bibliogràfics per a l'equipament de 50 col·legis amb el lot fundacional complet.  
b) La conselleria de Cultura, Educació i Esport aportarà 197.426,74 €, a càrrec del capítol II de la línia pressupostària 17.32.74.346.13 del pressupost corresponent a l'exercici de 2007.  
Quarta. Distribució dels fons econòmics  
La Generalitat ha de distribuir els fons econòmics aplicant-los a l'execució de les actuacions que s'arrepleguen en la clàusula segona del present conveni, de manera que almenys, a la mitat dels centres públics d'Educació Primària dependents de la Generalitat Valenciana, se'ls oferisca una quantitat mínima que, depenent de la seu grandària, podrà oscil·lar entre 500 i 1.500 €, destinada a dotacions de biblioteques escolars. Esta quantitat podrà ser incrementada d'acord amb els criteris que establisca la Comunitat Autònoma, que, en tot cas, han d'atendre els aspectes enumerats en la clàusula segona.  
Quinta. Instrumentació del pagament  
El Ministeri d'Educació i Ciència ha de transferir a la Generalitat l'aportació econòmica corresponent a l'any 2006, a la firma del present conveni.  
A l'efecte de la justificació del lliurament, la Generalitat arreplegarà la documentació corresponent al desenvolupament de les actuacions objecte d'este conveni i a la justificació del gasto, d'acord amb el que s'establix, pel que fa a les comunitats autònomes, en l'article 86 de la Llei 47/2003, de 26 de novembre de la Llei General Pressupostària.  
Sexta. Publicitat  
La Generalitat ha de fer pública, a través dels corresponents mitjans oficials, la inversió realitzada per CIEGSA destinada a cofinançar el programa de millora de les biblioteques escolars i, si és el cas, la distribució definitiva del crèdit aprovat per la Comunitat Autònoma.  
Així mateix ha de fer constar l'aportació de l'Estat en la convocatòria, publicitat, resolució i notificació de les ajudes als centres derivades d'esta. En particular, les publicacions impreses o electròniques i notificacions fetes per qualsevol mitjà han de contindre el logo institucional del Ministeri d'Educació i Ciència i la menció expressa: "Programa cofinançat pel Ministeri d'Educació i Ciència".  
Sèptima. Comissió mixta de Seguiment  
A fi de realitzar el seguiment i avaluació dels resultats de la millora de les biblioteques escolars derivats de les aportacions de l'Estat l'any 2005 i l'any 2006, així com la interpretació i compliment del present conveni, les dos parts convenen la constitució d'una comissió mixta paritària, composta de sis membres, dos dels quals han de ser designats pel Ministeri d'Educació i Ciència, un per la Delegació del Govern a la Comunitat Valenciana i tres per la conselleria e Cultura, Educació i Esport de la Generalitat .  
En En el si de la Comissió de Seguiment, la Generalitat ha d'informar de la posada en marxa de les actuacions de millora de les biblioteques escolars als centres d'Educació Primària i Secundària dependents de la citada comunitat, i proporcionar al Ministeri d'Educació i Ciència la informació que demane en relació amb el present conveni.  
Octava. Vigència i resolució  
El mencionat conveni tindrà vigència des del dia de la firma fins al 31 de desembre de 2008, i podrà ser renovat o modificat, amb caràcter exprés, per mitjà de document a este efecte. La disposició de nous crèdits en exercicis pressupostaris posteriors podrà donar lloc a la subscripció de les corresponents addendes, que passaran a formar part indissoluble del citat conveni, i en els quals s'han d'arreplegar les noves aportacions econòmiques junt amb les modificacions que s'hi requerisquen.  
Les possibles qüestions litigioses a què puga donar lloc l'aplicació, interpretació, modificació, efectes i resolució del present conveni han de ser resoltes de conformitat amb el que disposa la Llei Reguladora de la Jurisdicció Contenciosa Administrativa.  
Com a prova de conformitat, firmen el present conveni en dos exemplars al lloc i la data indicats més amunt, de manera que queda un exemplar en poder de cada una de les parts firmants.  
Pel Ministeri d'Educació i Ciència  
La Ministra d'Educació y Ciència  
Mercedes Cabrera Calvo-Sotelo   
Per la Generalitat  
El conseller de Cultura, Educació i Esport  
Alejandro Font de Mora Turón